**Nebunul**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prea devreme s-a făcut întuneric

Prea devreme lumina s-a stins,

Nebunul meu frumos și himeric,

Pentru noi, soarele a apus.

Fluturi amorțiți pe tâmplă de lună

Pescăruși mor pe plaje pustii

De-o iubire-ancestrală, păgână,

Un nebun, într-un vis, povesti :

Verde crud, prin păduri, la izvoare

Licurici în căpițe de fân,

Când pe boltă licărea Carul Mare,

O prințesă iubea un nebun.

Ca un Pegas zburând printre aștrii,

De iubirea prințesei ‘nălțat,

Licăreau ochii lui mari, albaștri

Sufletul, de iubire-mbătat.

Miroseau flori de câmp și cicoare,

Sângerii, maci prin vine curgeau

Dintr-o dată se făcu mai răcoare

Și tomnatic, în vis se-ascundeau.

“Nebunul meu frumos și himeric”

Se trezi că prințesa i-a spus,

“Prea devreme s-a făcut întuneric

Pentru noi, soarele a apus.”